19. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ. 2710 της 7/29 Αυγ. 1968 (ΦΕΚ Β΄ 418) Περί συστάσεως Υπηρεσίας Οργανώσεως και Μεθόδων παρά τω Ελεγκτικώ Συνεδρίω. ΄Εχοντες υπ’ όψει τας διατάξεις: 1)Toυ A.N. 91/1967 «περί οργανώσεως, λειτουργίας και αρμοδιοτήτων του Υπουργείου Προεδρίας Κυβερνήσεως». 2)Του Β.Δ. 617/1967 «περί οργανώσεως και λειτουργίας των Υπηρεσιών του Υπουργείου Προεδρίας της Κυβερνήσεως (΄Αρθρ. 5). 3)Του Α.Ν. 340/1968 «περί μέτρων βελτιώσεως της αποδοτικότητος των Δημοσίων Υπηρεσιών και Ν.Π.Δ.Δ. (άρθρ. 7, παρ. 1α και άρθρ. 8). 4)Της υπ’ αριθ. 1207/20.5.1968 εγκυκλίου του Προέδρου της Κυβερνήσεως «περί συστάσεως Υπηρεσιών, Οργανώσεως και Μεθόδων», αποφασίζομεν: 1)Συνιστώμεν παρά τω Ελεγκτικώ Συνεδρίω ιδίαν Υπηρεσίαν Οργανώσεως και Μεθόδων υπό τον Γραμματέα του Συνεδρίου. 2)Αποστολή της Υπηρεσίας Ο και Μ είναι η έρευνα, μελέτη, υπόδειξις και παρακολούθησις εφαρμογής ληπτέων μέτρων, καθ’ όσον αφορά εις: α)Τα καταλληλότερα σχήματα εσωτερικής οργανώσεως και διαρθρώσεως, β)την απλούστευσιν και περιορισμόν των γραφειοκρατικών τύπων και διαδικασιών, γ)τας προοσφορωτέρας μεθόδους εργασίας και δ)την μηχανοργάνωσιν και τον εν γένει συναφή προς αυτήν μηχανικόν εξοπλισμόν, επί τω τέλει βελτιώσεως της αποδοτικότητος της λειτουργίας της Υπηρεσίας εν τη εννοία της οποίας περιλαμβάνεται τόσον η ελάττωσις του κόστους και η παροχή καλυτέρων υπηρεσιών προς το κοινόν, όσον και η επιτάχυνσις της διενεργείας και διεκπεραιώσεως των διοικητικών πράξεων. 3)Η επάνδρωσις της Υπηρεσίας Ο και Μ θα συντελεσθή μερίμνη του Ελεγκτικού Συνεδρίου τη συνεργασία της παρά τω Υπουργείω Προεδρίας Κυβερνήσεως Γενικής Διευθύνσεως Δημοσίας Διοικήσεως, άνευ αυξήσεως οργανικών θέσεων, δια της χρησιμοποιήσεως προσωπικού επιλεγομένου μεταξύ των ήδη υπηρετούντων παρά τω Ελεγκτικώ Συνεδρίω υπαλλήλων Α΄ Κατηγορίας, κατά προτίμησιν δε μεταξύ των τυχόντων ειδικής μετεκπαιδεύσεως εις θέματα οργανώσεως και μεθόδων. 4)Η Υπηρεσία Ο και Μ, εν τη εκπληρώσει της εν παρ. 2 αποστολής της, τελεί εν στενή συνεργασία μετά της, παρά τη Γενική Διευθύνσει Δημοσίας Διοικήσεως και Μεθόδων, (Διεύθυνσις Ο και Μ), ήτις αποτελούσα το κεντρικόν συντονιστικόν όργανον ερεύνης και μελέτης των πάσης φύσεως οργανωτικών και διαρθρωτικών προβλημάτων, διαγράφει τας γενικάς κατευθύνσεις επιλύσεώς των δια το σύνολον των δημοσίων υπηρεσιών. 5)Ειδικώτερον, η ως άνω συνεργασία, αναφέρεται εις: α)Τον καταρτισμόν του γενικού προγράμματος εργασιών της Υπηρεσίας Ο και Μ. β)Την, κατά προτεραιότητα, επιλογήν των εκάστοτε υπό της Υπηρεσίας Ο και Μ αναλαμβανομένων εργασιών, αναλόγως της σημασίας των υπό έρευναν θεμάτων. γ)Την εκ μέρους της Διευθύνσεως Ο και Μ παροχήν πάσης δυνατής συνδρομής προς την Υπηρεσίαν Ο και Μ προς αντιμετώπισιν τυχόν παρουσιαζομένων εν τη εκτελέσει των εργασιών αυτής δυσχερειών. δ)Την ενημέρωσιν της Διευθύνσεως Ο και Μ της Γ.Δ.Δ.Δ. επί της προόδου των εργασιών της Υπηρεσίας Ο και Μ δια της καταρτίσεως και αποστολής αυτή σχετικών τριμηνιαίων εκθέσεων. ε)Την συμμετοχήν του προσωπικού της Υπηρεσίας Ο και Μ και ιδιαιτέρως του Προϊσταμένου αυτής εις περιοδικάς συσκέψεις παρά τη Διευθύνσει Ο και Μ της Γ.Δ.Δ.Δ., τόσον προς ανταλλαγήν αμοιβαίως απόψεων, όσον και προς εξέτασιν θεμάτων γενικού ενδιαφέροντος. 6)Κατά την πρώτην εφαρμογήν της παρούσης, άπασαι αι υπό της Υπηρεσίας Ο και Μ εκπονούμεναι μελέται τίθενται υπ’ όψιν της Διευθύνσεως Ο και Μ της Γ.Δ.Δ.Δ. και των παρ’ αυτή υπηρετούντων ξένων εμπειρογνωμόνων. 